ddrg/super_eurlex huggingface dataset:
F. VEGYI ANYAGOK

32000 R 2037: Az Európai Parlament és a Tanács 2000. június 29-i 2037/2000/EK rendelete az ózonréteget lebontó anyagokról (HL L 244. szám, 2000. 9. 29., 1. o.), az alábbi módosításokkal:

- 32000 R 2038: Az Európai Parlament és a Tanács 2000. 9. 28-i 2038/2000/EK rendelete (HL L 244. szám, 2000. 9. 29., 25 o.),

- 32000 R 2039: Az Európai Parlament és a Tanács 2000. 9. 28-i 2039/2000/EK rendelete (HL L 244. szám, 2000. 9. 29., 26 o.).

A III. mellékletben szereplő táblázat helyébe a következő lép:

"III. MELLÉKLET

Ellenőrzött anyagokat a Közösségen belül piaci forgalomba hozó és saját céljaikra felhasználó gyártók és importőrök számára megszabott teljes mennyiségi korlátozások

(1999-2003 — EU-15; 2004-2015 EU-25)

(a számított szintek ODP tonnákban) |

Anyag 12 hónapos időszakokra január 1-jétől december 31-ig | I. csoport | II. csoport | III. csoport | IV. csoport | V. csoport | VI. csoport [1] Nem karantén és szállítás előtti alkalmazásokra | VI. csoport [1] Karantén és szállítás előtti alkalmazásra | VII. csoport | VIII. csoport |

1999 (EU-15) | 0 | 0 | 0 | 0 | 0 | 8665 | | 0 | 8079 |

2000 (EU-15) | 8665 | | 8079 |

2001 (EU-15) | 4621 | 607 | 6678 |

2002 (EU-15) | 4621 | 607 | 5676 |

2003 (EU15) | 2888 | 607 | 3005 |

2004 (EU-25) | 2945 | 607 | 2209 |

2005 (EU-25) | 0 | 607 | 2209 |

2006 (EU-25) | 607 | 2209 |

2007 (EU-25) | 607 | 2209 |

2008 (EU-25) | 607 | 1840 |

2009 (EU-25) | 607 | 1840 |

2010 (EU-25) | 607 | 0 |

2011 (EU-25) | 607 | 0 |

2012 (EU-25) | 607 | 0 |

2013 (EU-25) | 607 | 0 |

2014 (EU-25) | 607 | 0 |

2015 (EU-25) | 607 | 0 |

"

[1] ODP = 0,6 alapon számítva

--------------------------------------------------
12003T043





Hivatalos Lap L 236 , 23/09/2003 o. 0046 - 0046
I. ÁLLAT-EGÉSZSÉGÜGYI JOGSZABÁLYOK

(1) 31992 L 0046: A Tanács 1992. június 16-i 92/46/EGK irányelve a nyers tej, a hőkezelt tej és a tejalapú termékek előállítására és forgalomba hozatalára vonatkozó egészségügyi előírások megállapításáról (HL L 268. szám, 1992.9.14., 1. o.), az alábbi utolsó módosítással:

- 31996 L 0023: A Tanács 1996.4.29-i 96/23/EK irányelve (HL L 125. szám, 1996.5.23., 10. o.).

a) 2009. december 31-ig az e melléklet B. függelékében felsorolt tej ipari létesítmények abban az esetben fogadhatnak el a 92/46/EGK irányelv A. melléklete IV. fejezetében meghatározott feltételeket nem teljesítő, vagy az irányelv A. melléklete I. és II. fejezetében meghatározott feltételeket nem teljesítő tejüzemekből származó, nyerstejszállítmányt, ha az adott üzem szerepel a máltai hatóságok által e célból vezetett jegyzékben.

b) Mindaddig, amíg az a) pontban említett létesítményekre a fenti kedvezmények vonatkoznak, az e létesítményekből származó termékek a forgalmazás időpontjától függetlenül kizárólag a belföldi piacon hozhatók forgalomba. E termékeket különleges egészségügyi jelöléssel kell ellátni.

c) Málta biztosítja a 92/46/EGK irányelv A. mellékletének való fokozatos megfelelést a tejüzemekben, és az egyes üzemekben elért korszerűsítés és szerkezetváltás terén, valamint a 92/46/EGK irányelv higiéniai és minőségi követelményeinek való megfelelés céljából az állatállomány tőgygyulladás-ellenőrzése terén elért előrehaladásról évente jelentést nyújt be a Bizottságnak.

d) A fenti átmeneti rendszer zökkenésmentes működését biztosító részletes végrehajtási szabályokat a 92/46/EGK irányelv 31. cikkével összhangban kell elfogadni.

(2) 31999 L 0074: A Tanács 1999. július 19-i 1999/74/EK irányelve a tojótyúkok védelmére vonatkozó minimumkövetelmények megállapításáról (HL L 203. szám, 1999.8.3., 53. o.).

2006. december 31-ig az e melléklet C. függelékében felsorolt 12 máltai létesítmény használatban tarthatja az 1999/74/EK irányelv 5. cikke (1) bekezdésének 4. és 5. pontjában a kisebb szerkezeti elemekre (kizárólag a magasság és a padlólejtés) meghatározott minimumkövetelményeknek nem megfelelő ketreceket, feltéve, hogy azok alapterületük legalább 65 %-án legalább 36 cm magasak, és bármely pontjukon legalább 33 cm magasak, valamint a padló lejtése nem haladja meg a 16 %-ot.

--------------------------------------------------
4. A TŐKE SZABAD MOZGÁSA

Szerződés az Európai Unióról;

Az Európai Közösséget létrehozó szerződés.

Az Európai Unió alapját képező szerződésekben foglalt kötelezettségek ellenére Litvánia a csatlakozás időpontjától számított hét éven keresztül fenntarthatja az ezen okmány aláírása időpontjában hatályos jogszabályaiban foglalt, a mezőgazdasági földterületnek vagy erdőnek a tagállamok állampolgárai, illetve egy másik tagállam jogszabályai szerint létrehozott olyan társaságok által történő megszerzésére vonatkozó szabályait, amelyek Litvániában nem letelepedettek, ott nincsenek bejegyezve, illetve ott fiókteleppel vagy képviselettel sem rendelkeznek. Valamely tagállam állampolgára a mezőgazdasági földterület és erdő szerzése vonatkozásában nem részesíthető kedvezőtlenebb bánásmódban, mint amilyenben a csatlakozási szerződés aláírása napján részesült, illetve nem vonatkozhatnak rá szigorúbb korlátozások, mint harmadik országok állampolgáraira.

Egy másik tagállam azon állampolgárai, akik önálló vállalkozó mezőgazdasági termelőként kívánnak letelepedni Litvániában, és legalább három éve folyamatosan jogszerűen Litvániában laknak és folytatnak mezőgazdasági tevékenységet, nem tartoznak az előző albekezdés rendelkezéseinek hatálya alá, és rájuk nem alkalmazható más eljárás, mint amelyet Litvánia állampolgáraira kell alkalmazni.

A csatlakozás időpontjától számított harmadik év vége előtt a fenti átmeneti rendelkezések általános felülvizsgálatára kerül sor. Ennek érdekében a Bizottság jelentést nyújt be a Tanácsnak. A Tanács, a Bizottság javaslata alapján, egyhangúlag az első albekezdésben megjelölt átmeneti időszak lerövidítéséről vagy lezárásáról határozhat.

Ha elegendő bizonyíték áll rendelkezésre arra nézve, hogy az átmeneti időszak lejártával Litvániában a mezőgazdasági földterületek piacának súlyos zavara alakul ki, vagy ennek kialakulása fenyeget, a Bizottság Litvánia kérelmére határozatot hoz az átmeneti időszak legfeljebb három évre történő meghosszabbításáról.

--------------------------------------------------
Levélváltás az Európai Unió, illetve a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság között a csatlakozást megelőző időszakban meghozandó egyes határozatok és egyéb intézkedések elfogadására vonatkozó információs és konzultációs eljárásokról

1. levél

Uram!

Van szerencsém az Ön országának az Európai Unióhoz való csatlakozását megelőző időszakban meghozandó egyes határozatok és egyéb intézkedések elfogadására vonatkozó információs és konzultációs eljárások tárgyára hivatkozni, amely a csatlakozási tárgyalások keretén belül merült fel.

Megerősítem, hogy az Európai Unió számára az e levél mellékletében felvázolt feltételek mellett elfogadható egy ilyen eljárás, amely attól az időponttól kezdve alkalmazható, hogy a tárgyalást folytató Konferencia a bővítési tárgyalásokat befejezettnek nyilvánítja.

Lekötelezne, ha megerősítené, hogy Kormánya egyetért e levél tartalmával.

Tisztelettel:

2. levél

Uram!

Megtiszteltetés számomra, hogy igazolhatom levelének kézhezvételét, amely a következőképpen szól:

"Van szerencsém az Ön országának az Európai Unióhoz való csatlakozását megelőző időszakban meghozandó egyes határozatok és egyéb intézkedések elfogadására vonatkozó információs és konzultációs eljárások tárgyára hivatkozni, amely a csatlakozási tárgyalások keretén belül merült fel.

Megerősítem, hogy az Európai Unió számára az e levél mellékletében felvázolt feltételek mellett elfogadható egy ilyen eljárás, amely attól az időponttól kezdve alkalmazható, hogy a tárgyalást folytató Konferencia a bővítési tárgyalásokat befejezettnek nyilvánítja.

Lekötelezne, ha megerősítené, hogy Kormánya egyetért e levél tartalmával."

Megtiszteltetés számomra, hogy megerősíthetem: a fentiek elfogadhatók Kormányom számára.

Tisztelettel:

--------------------------------------------------
A. LEVEGŐMINŐSÉG

31994 L 0063: Az Európai Parlament és a Tanács 1994. december 20-i 94/63/EK irányelve az illékony szerves vegyületeknek (VOC) a benzin tárolásából és tárolótelepekről üzemanyagtöltő állomások részére történő elosztásából származó kibocsátása csökkentéséről (HL L 365. szám, 1994.12.31., 24. o.).

(1) A 94/63/EK irányelv 3. cikkétől és I. mellékletétől eltérve, a tárolótelepeken már meglévő tárolóberendezésekre vonatkozó követelményeket Észtország esetében nem kell alkalmazni:

- 2005. december 31-ig az OÜ Tarkoil, Rakvere és az OÜ Tarkoil, Haapsalu tárolóberendezésekre;

- 2006. december 31-ig az AS Tartu Terminaal, Kärkna, Tartu maakond tárolóberendezésekre.

(2) A 94/63/EK irányelv 4. cikkétől és II. mellékletétől eltérve, a tárolótelepeken már meglévő szállítótartályok feltöltésére és lefejtésére vonatkozó követelményeket Észtország esetében nem kell alkalmazni:

- 2005. december 31-ig az OÜ Tarkoil, Rakvere és az OÜ Tarkoil, Haapsalu tárolótelepekre;

- 2006. december 31-ig az AS Tartu Terminaal, Kärkna, Tartu maakond tárolótelepekre.

(3) A 94/63/EK irányelv 6. cikkétől és III. mellékletétől eltérve, 2006. december 31-ig az olyan töltőállomások esetében, amelyek forgalma kevesebb mint 1000 m3/év, a már meglévő tárolóberendezések feltöltésére vonatkozó követelményeket Észtország esetében nem kell alkalmazni.

--------------------------------------------------
13. cikk

(1) Az EU-Szerződéshez, az EK-Szerződéshez és az Euratom-Szerződéshez csatolt, a Bíróság alapokmányáról szóló jegyzőkönyv 9. cikke első bekezdésének helyébe a következő rendelkezés lép:

"A bírói kar részleges megújítása, amelyre háromévente kerül sor, felváltva tizenhárom, illetve tizenkét bírót érint."

.

(2) Az EU-Szerződéshez, az EK-Szerződéshez és az Euratom-Szerződéshez csatolt, a Bíróság alapokmányáról szóló jegyzőkönyv 48. cikkének helyébe a következő rendelkezés lép:

"48. cikk

Az Elsőfokú Bíróság huszonöt bíróból áll."

--------------------------------------------------
9. ENERGIA

31968 L 0414: A Tanács 1968. december 20-i 68/414/EGK irányelve az EGK tagállamainak minimális kőolaj- és/vagy kőolajtermék-készletezési kötelezettségéről (HL L 308. szám, 1968.12.23., 14. o.), az alábbi utolsó módosítással:

- 31998 L 0093: A Tanács 1998.12.14-i 98/93/EK irányelve (HL L 358. szám, 1998.12.31., 100. o.).

A 68/414/EGK irányelv 1. cikkének (1) bekezdésétől eltérve, 2009. december 31-ig a kőolajtermék-készletek legalacsonyabb szintjére vonatkozó követelményt Lettország esetében nem kell alkalmazni. Lettország gondoskodik arról, hogy kőolajtermék-készleteinek legalacsonyabb szintje, a 2. cikkben felsorolt valamennyi kőolajtermék-kategóriára nézve, legalább az alább megjelölt napok számáig megfeleljen az 1. cikk (1) bekezdése szerint meghatározott átlagos napi belföldi fogyasztásnak:

- a csatlakozás időpontjáig 40 nap a "fűtőolajok" termékkategória, illetve 23 nap a többi termékkategória esetében;

- 2004. december 31-ig 50 nap a "fűtőolajok" termékkategória, illetve 30 nap a többi termékkategória esetében;

- 2005. december 31-ig 55 nap a "fűtőolajok" termékkategória, illetve 35,5 nap a többi termékkategória esetében;

- 2006. december 31-ig 60 nap a "fűtőolajok" termékkategória, illetve 41 nap a többi termékkategória esetében;

- 2007. december 31-ig 70 nap a "fűtőolajok" termékkategória, illetve 49 nap a többi termékkategória esetében;

- 2008. december 31-ig 80 nap a "fűtőolajok" termékkategória, illetve 67 nap a többi termékkategória esetében;

- 2009. december 31-ig 90 nap valamennyi termékkategória esetében.

--------------------------------------------------
17. cikk

Az Európai Közösséget létrehozó szerződéshez csatolt, a Központi Bankok Európai Rendszere és az Európai Központi Bank alapokmányáról szóló 18. jegyzőkönyv 49. cikke a következő bekezdéssel egészül ki:

"49.3. Amikor egy vagy több ország tagállammá, azok nemzeti központi bankjai pedig a KBER részévé válnak, az EKB jegyzett tőkéjét és az EKB-nak átadható devizatartalékot megtestesítő eszközök összegére vonatkozó korlátot automatikusan meg kell növelni. Ezt a növekedést úgy kell kiszámítani, hogy az adott időpontban alkalmazandó megfelelő összegeket meg kell szorozni a kibővített tőkejegyzési kulcsnak megfelelően az érintett belépő nemzeti központi bankhoz rendelt súly és a KBER-ben már tag nemzeti bankokhoz rendelt súlyok közötti aránnyal. A tőkejegyzési kulcsban az egyes nemzeti központi bankokhoz rendelt súlyokat a 29.1. cikk értelemszerű alkalmazásával, a 29.2. cikkel összhangban kell megállapítani. A statisztikai adatok céljából alkalmazandó referencia-időszakok megegyeznek a súlyozás legutóbbi, a 29.3. cikk szerint végrehajtott ötévenkénti kiigazításakor alkalmazott referencia-időszakokkal."

--------------------------------------------------
XVIII. MELLÉKLET

A csatlakozási okmány 52. cikkének (3) bekezdésében hivatkozott lista

1. Az Európai Szociális Alap bizottsága,

Létrehozta: az EK-Szerződés 147. cikke és 31999 R 1260: A Tanács 1999. június 21-i 1260/1999/EK rendelete (HL L 161. szám, 1999.6.26., 1. o.), az alábbi utolsó módosítással:

- 32001 R 1447: A Tanács 2001.6.28-i 1447/2001/EK rendelete (HL L 198. szám, 2001.7.21., 1. o.).

2. Szakképzési tanácsadó bizottság,

Létrehozta: 31963 D 0266: A Tanács 1963. április 2-i 63/266/EGK határozata (HL 63. szám, 1963.4.20., 1338. o.) és 31963 Q 0688: A Szakképzési Tanácsadó Bizottság 63/688/EGK alapszabálya (HL P 190. szám, 1963.12.30., 3090. o.), az alábbi módosítással:

- 11994 N: A csatlakozás feltételeiről és a szerződések kiigazításáról szóló okmány — az Osztrák Köztársaság, a Finn Köztársaság és a Svéd Királyság csatlakozása (HL C 241. szám, 1994.8.29., 21. o.).

3. Halászati tudományos, műszaki és gazdasági bizottság,

Létrehozta: 31993 D 0619: A Bizottság 1993. november 19-i 93/619/EK határozata (HL L 297. szám, 1993.12.2., 25. o.).

4. Halászati és akvakultúraágazati tanácsadó bizottság,

Létrehozta: 31999 D 0478: A Bizottság 1999. július 14-i 1999/478/EK határozata (HL L 187. szám, 1999.7.20., 70. o.).

5. A közbeszerzési piacok megnyitásával foglalkozó tanácsadó bizottság,

Létrehozta: 31987 D 0305: A Bizottság 1987. május 26-i 87/305/EGK határozata (HL L 152. szám, 1987.6.12., 32. o.), az alábbi módosítással:

- 31987 D 0560: A Bizottság 1987.7.17-i 87/560/EGK határozata (HL L 338. szám, 1987.11.28., 37. o.).

6. Vámügyekkel és közvetett adózással foglalkozó tanácsadó bizottság,

Létrehozta: 31991 D 0453: A Bizottság 1991. július 30-i 91/453/EGK határozata (HL L 241. szám, 1991.8.30., 43. o.).

--------------------------------------------------
Hivatalos Lap L 236 , 23/09/2003 o. 0022 - 0022



3. cikk E szerződést, amely egyetlen eredeti példányban angol, cseh, dán, észt, finn, francia, görög, holland, ír, lengyel, lett, litván, magyar, máltai, német, olasz, portugál, spanyol, svéd, szlovák és szlovén nyelven készült, és amelynek az e nyelveken készült szövegeinek mindegyike egyaránt hiteles, az Olasz Köztársaság Kormányának irattárában helyezik letétbe, amely minden további aláíró állam kormányának eljuttat egy-egy hitelesített másolatot. --------------------------------------------------
12003T047





Hivatalos Lap L 236 , 23/09/2003 o. 0047 - 0047
A. HULLADÉKGAZDÁLKODÁS

31976 D 0431: A Bizottság 1976. április 21-i 76/431/EGK határozata a Hulladékgazdálkodási Bizottság létrehozásáról (HL L 115. szám, 1976. 5. 1., 73. o.), az alábbi módosításokkal:

- 11979 H: A csatlakozás feltételeiről és a szerződések kiigazításáról szóló okmány — a Görög Köztársaság csatlakozása (HL L 291. szám, 1979.11.19., 17. o.),

- 11985 I: A csatlakozás feltételeiről és a szerződések kiigazításáról szóló okmány — a Spanyol Királyság és a Portugál Köztársaság csatlakozása (HL L 302. szám, 1985.11.15., 23. o.),

A 3. cikk (1) bekezdésének helyébe a következő lép:

"(1) A bizottság 52 tagból áll."

--------------------------------------------------
Hivatalos Lap L 236 , 23/09/2003 o. 0036 - 0036



9. cikk Az ebben az okmányban foglalt azon rendelkezéseknek a jogi természete, amelyek célja vagy eredménye az intézmények által elfogadott jogi aktusok nem átmeneti intézkedésként történő hatályon kívül helyezése vagy módosítása, megegyezik az általuk hatályon kívül helyezett vagy módosított rendelkezések jogi természetével, és rájuk ugyanazokat a szabályokat kell alkalmazni. --------------------------------------------------
6. ENERGIA

1. 31968 L 0414: A Tanács 1968. december 20-i 68/414/EGK irányelve az EGK tagállamainak minimális kőolaj- és/vagy kőolajtermék-készletezési kötelezettségéről (HL L 308. szám, 1968.12.23., 14. o.), az alábbi utolsó módosítással:

- 31998 L 0093: A Tanács 1998.12.14-i 98/93/EK irányelve (HL L 358. szám, 1998.12.31., 100. o.).

A 68/414/EGK irányelv 1. cikkének (1) bekezdésétől eltérve, 2005. december 31-ig a kőolajtermék-készletek legalacsonyabb szintjére vonatkozó követelményt a Cseh Köztársaság esetében nem kell alkalmazni. A Cseh Köztársaság gondoskodik arról, hogy kőolajtermék-készleteinek legalacsonyabb szintje, a 2. cikkben felsorolt valamennyi kőolajtermék-kategóriára nézve, legalább az alább megjelölt napok számáig megfeleljen az 1. cikk (1) bekezdése szerint meghatározott átlagos napi belföldi fogyasztásnak:

- a csatlakozás időpontjáig 80 nap;

- 2004. december 31-ig 85 nap;

- 2005. december 31-ig 90 nap.

2. 31998 L 0030: Az Európai Parlament és a Tanács 1998. június 22-i 98/30/EK irányelve a földgáz belső piacára vonatkozó közös szabályokról (HL L 204. szám, 1998.7.21., 1. o.).

A 98/30/EK irányelv 18. cikkét 2004. december 31-ig a Cseh Köztársaság esetében nem kell alkalmazni.

--------------------------------------------------
36. A Máltai Köztársaság nyilatkozata Gozo szigeti régióról

A Máltai Kormány,

Figyelembe véve, hogy Gozo szigeti régió gazdasági és társadalmi sajátosságokkal rendelkezik, illetve olyan hátrányokkal, amelyek kettős szigetjellegének, környezete sebezhető voltának, a magas népsűrűséghez társuló alacsony népességszámának, valamint a jellegükből adódóan korlátozottan rendelkezésére álló erőforrásoknak az egymással összefüggő hatásaiból adódnak,

Megállapítva, hogy a Gozo szigeti régió egy lakosra jutó bruttó hazai terméke jelentős mértékben alacsonyabb Málta egészének egy lakosra jutó bruttó haza termékénél,

Megállapítva, hogy Málta Gozo szigeti régió tekintetében sajátos gazdaság- és szociálpolitikát folytat, amelynek célja, hogy leküzdje azokat a tartós strukturális hátrányokat, amelyektől a szigeti régió szenved,

Elismerve, hogy Málta Európai Unióhoz való csatlakozásától kezdődően az általánosabb jellegű gazdasági és szociális előnyökben való részesedésen felül Gozo a strukturális alapok célkitűzései keretében, valamint a Kohéziós Alap támogatása keretében Málta támogathatóságáról szóló megállapodás eredményeképpen, továbbá a szigetek közötti személyszállítás nullakulcsos hozzáadottérték-adójáról és a mezőgazdasági áruk szigetek közötti fuvarozásának átmeneti időszakáról szóló megállapodások eredményeképpen élvezni fogja azon intézkedések előnyeit, amelyek különös célja strukturális hátrányainak megszüntetése,

Felismerve továbbá, hogy a Gozo tekintetében megállapított NUTS 3 osztályozás önmagában nem biztosítja kellő mértékben az Európai Unió azon kifejezett kötelezettségvállalásának teljesítését, hogy intézkedéseket tegyen a hátrányos helyzetű régiók javára,

Kijelenti, hogy a közösségi regionális politika újradefiniálásával járó minden egyes közösségi költségvetési időszak vége előtt Málta kérni fogja a Bizottságtól, hogy tegyen jelentést a Tanácsnak Gozo gazdasági és szociális helyzetéről, továbbá különösen a Gozo és Málta szociális és gazdasági fejlettségi szintje közötti egyenlőtlenségekről. A Bizottságot ekkor adott esetben fel kell kérni, hogy megfelelő intézkedéseket javasoljon a közösségi regionális politika keretében vagy egyéb vonatkozó közösségi politikák keretében annak biztosítására, hogy a Gozo és Málta közötti egyenlőtlenség csökkenése, valamint Gozonak a belső piacba történő beilleszkedése méltányos feltételek mellett folytatódjon. Különösen amennyiben Málta egésze a regionális politika egyes intézkedések tekintetében nem lenne többé jogosult támogatásra, a jelentésnek külön ki kell térnie arra, hogy Gozo különleges gazdasági feltételei indokolják-e, és milyen feltételek mellett, Gozo további támogathatóságát ezen intézkedések tekintetében a referencia-időszakban.

--------------------------------------------------
8. FOGLALKOZTATÁS ÉS SZOCIÁLPOLITIKA

(1) 31989 L 0655: A Tanács 1989. november 30-i 89/655/EGK irányelve a munkavállalók által a munkájuk során használt munkaeszközök biztonsági és egészségvédelmi minimumkövetelményeiről (második egyedi irányelv a 89/391/EGK irányelv 16. cikkének (1) bekezdése értelmében) (HL L 393. szám, 1989.12.30., 13. o.), az alábbi utolsó módosítással:

- 32001 L 0045: Az Európai Parlament és a Tanács 2001.6.27-i 2001/45/EK irányelve (HL L 195. szám, 2001.7.19., 46. o.).

A 89/655/EGK irányelvet 2006. január 1-jéig a csatlakozás időpontjában már használatban lévő munkaeszközök vonatkozásában Málta esetében nem kell alkalmazni.

A csatlakozás időpontjától a fenti időszak végéig Málta továbbra is rendszeresen naprakész információval látja el a Bizottságot az irányelvnek való megfelelés biztosítása érdekében elfogadott menetrenddel és intézkedésekkel kapcsolatban.

(2) 31993 L 0104: A Tanács 1993. november 23-i 93/104/EK irányelve a munkaidő-szervezés egyes szempontjairól (HL L 307. szám, 199.12.13., 18. o.), az alábbi módosítással:

- 32000 L 0034: Az Európai Parlament és a Tanács 2000.6.22-i 2000/34/EK irányelve (HL L 195. szám, 2000.8.1., 41. o.).

A 93/104/EK irányelv 6. cikkének 2. pontját Málta esetében az élelmiszer és ital, textil, ruházat és lábbeli, fuvareszköz, elektromos berendezés, tartozék és alkatrész, valamint a bútoripari termelési alágazatokban, illetve a 2004. december 31-ig a fenti ipari alágazatokban 2001. december 12-én létező kollektív szerződéseknek a 6. cikk 2. pontja szempontjából releváns és 2004 júliusa után hatályos szakaszainak vonatkozásában 2004. július 31-ig nem kell alkalmazni.

--------------------------------------------------